سعودی عربیستانی نفت ناظیری، نفت ایخراج ائدن اؤلکه‌لر تشکیلاتی (اوپک) کونفرانسی‌نین صدری خالد الفالح، نفت اوره تیمی‌نین محدودلاشدیریلماسینا دایر موقاویله‌نین 2018ین سونونا اوزادیلدیغینی بیلدیریب.
الفالح، اوتریش‌ین پایتختی وین‌ده کئچیریلن اوپک 173-جی نوبتی توپلانتی‌سی‌نین آردین‌دان آلینان قرارلاری آچیقلاییب.
نوامبر آییندا آلینان تاریخی قرارین اهمیتینه وورغو ائدن الفالح، بیر ایللیک زامان عرضینده اوپک عضوو اولان و عضو اولمایان نفت اوره تیچی‌سی اؤلکه‌لرله یاخین ایش بیرلیگی ایچری‌سینده نفت بازارلاریندا ثابت‌لیک و یاتیریمی آرتیرماق اوچون چالیشدیق‌لارینی دئییب.
الفالح، 2017نین سونو اعتباریله سعودی عربیستانی‌نین صدرلیگی‌نین سونرا چاتاجاغی، 2018 اوچون اوپک کونفرانس رهبرلیگینی بیرلشمیش عرب امیرلیگی انرژی ناظیری سهیل محمد المزروئی‌نین یئریدجگی معلوماتینی پایلاشدی.
نفت اوره‌تیمی‌نین ژوئن آیین‌دان اعتباراً 50 میلیون بوشکا گئریلدیگینی بیل‌دیرن الفالح، سون 5 ایللیک اورتا سویه‌یه چاتدیریلماسی اوچون اؤنملی بیر سرعت قازاندیغینی ایفاده ائتدی.
الفالح، 30ا یاخین اؤلکه‌نین بیر آرایا گله‌رک، نفت اوره تیچی و توکتیچیسی‌لرینی نظره آلا‌راق بیر قرار آلدیق‌لارینی دئییب.
173-جی اوپک نوبتی توپلانتی‌سی‌نین آردین‌دان اوپک عضوو اولمایان اؤلکه‌لرین ایشتیراکی ایله، 3-جی اوپک عضوو و اوپک عضوو اولمایان نفت اوره‌تیچی اؤلکه‌لر ایجلاسی کئچیریلیب.
اوپک عضوو اولمایان اؤلکه‌لر آدین‌دان دانیشان روسیا انرژی ناظیری آلکساندر نووا، اوپک-ین ویانا موقاویله‌سی‌نین امکداش‌لیق بیاننامه‌سی‌نین اوغورلا حیاتا کئچیرمکده اولدوغونو و نفت بازاری اوزرینده گوجلو و مثبت تأثیر ائتمه‌یه داوام ائتدیگینی گؤرمک‌دن دویدوغو ممنونیتی دیله گتیردی.
نووا،
اؤنگؤردوغوموز" اساس هدفه هله چاتمیش دئییل. بو سببله قلوبال هدفه چاتماق اوچون بیرلیکده ایشلمه‌یه داوام ائدجگیک". دئدی.
اوپک‌ین بیر ایل اوّل آلدیغی تاریخی قرار کیمی 2018ین سونونا قدر نفت اوره تیمی‌نین محدودلاشدیریلماسینا یؤنه‌لیک قرارین اوزادیلماسی‌نین یئرینده اولدوغونو قید ائدن نووا، اوپک عضوو اولمایان اؤلکه‌لر اولا‌راق ایش بیرلیگینی داوام ائتدیره‌جک‌لرینی، هر ایکی طرفین امکداش‌لیقلا سون 5 ایللیک اوره‌تیم  اورتالاماسینا ائدیله‌جگینی ایفاده ائتدی.
